text: To uheld på motorvej skabte lange køer i fredagstrafikken
  11 december 2015 kl. 12.57
  To uheld på motorvej E45 ud for Horsens var årsag til lange køer i fredagstrafikken.
  Hvis man er på hjem fra arbejde fra Aarhus til Vejle eller længere syd på, varer det nok lidt længere end først beregnet.
  To uheld i det sydgående spor mellem afkørslerne Horsens V og Horsens S betyder, at der allerede nu er lange køer på E45.
  Det ene uheld fandt sted mellem Horsens V og Horsens S, hvor tre personbiler kørte sammen. Det andet uheld skete lige nord for Horsens S, hvor tre lastbiler kørte sammen. Begge i sydgående retning.
  Der er ikke sket personskader, fortæller vagtchef Jørn lindhardt ved Sydøstjyllands Politi til TV SYD, og begge spor er farbare igen. Der er dog fortsat lidt kødannelse nord for, hvor uldende skete.
  Vi følger udviklingen i fredagstrafikken her.
  